Ola Bettum

Ola Asbjørn Bettum (1952–2025) var professor i landskapsarkitektur ved Norges miljø- og biovitenskapelige universitet (NMBU). 

Bettum var utdannet landskapsarkitekt fra Norges landbrukshøgskole (NLH) i 1978 med tilleggsstudier fra Arkitektur- og designhøgskolen i Oslo (AHO). Han var ansatt ved Institutt for landskapsplanlegging ved NMBU på Ås fra midten av 1980-tallet, som professor fra 1998, til han pensjonerte seg i 2019. Tidligere var han ansatt hos landskapsarkitektene Aasen Lønrusten og Gulbrandsen, i Miljøverndepartementet og var engasjert i den europeiske bymiljøkampanjens norske sekretariat. Han var også sekretariatsleder for styringsgruppen for Akerselva Miljøpark fra 1987 med ansvar for forvaltningsstrategier for kulturminnene langs elva og for å ferdigstille en sammenhengende elvepark langs Akerselva.Akerselva Miljøpark - Miljøforeningen Akerselvas Venner. Besøkt 13. mars 2025 Han var også mangeårig konsulent i Statens vegvesen knyttet til en rekke miljøgate- og bylivsprosjekter. Et av de mest benyttede av Bettums prosjekter er Karl Johans gate fra Egertorget til Oslo sentralstasjon der han i 1996 ferdigstilte skisseprosjekt for den utforming gågaten har i dag. Bettum drev også eget landskapsarkitekt- og byformingskontor, In´By, i over 30 år, fra 1987.Arne Sælen og Einar Lillebye: Ola Bettum (1952-2025) - Minneord i Arkitektur 21. feb. 2025 og Aftenposten 8. mars 2025

Bettum var en av landets fremste landskapsarkitekturkritkere og satt i en rekke konkurransejuryer. Han har også  publisert en rekke artikler og debattinnlegg i norske tidsskrifter og bøker, særlig i arkitekturtidsskriftet Byggekunst der han i ti år var redaktør for landskapsstoffet.Nina Berre, Ingrid Ødegård, Ellen Husaas, Nina M. Andersen, Tore Edvard Bergaust og Anne Katrine Geelmuyden: Ola Bettum til minne - Khrono, 25. feb. 2025 og Aftenposten 21. feb. 2025

Referanser

 Eksterne lenker 




Kategori:Professorer ved Norges miljø- og biovitenskapelige universitet